Дзяржаўная ўстанова адукацыі “Грыцкевіцкая сярэдняя школа”

**УРОК ГЕАГРАФІІ Ў 9 КЛАСЕ**

**“ГЕАГРАФІЯ НАВУКОВА-АДУКАЦЫЙНЫХ І САЦЫЯЛЬНЫХ ПАСЛУГ”**

 Рымашэўская Галіна Анатольеўна,

 настаўнік геаграфіі

Грыцкевічы

2022

Прадмет: геаграфія

Клас: 9

Тэма ўрока. Геаграфія навукова-адукацыйных і сацыяльных паслуг

Мэта:

фарміраванне ўяўлення аб структуры і размяшчэнні ўстаноў адукацыі і навуковай дзейнасці, аховы здароўя, спорту, турызму ў Рэспубліцы Беларусь.

Задачы:

фарміраваць уяўленні аб асаблівасцях развіцця і фактарах размяшчэння ўстаноў адукацыі, навуковай дзейнасці, аховы здароўя, культуры, спорту, турызму;

фарміраваць уменні характарызаваць працу ўстаноў адукацыі, навуковай дзейнасці, аховы здароўя, культуры, спорту, турызму;

працягваць развіваць картаграфічныя ўменні вучняў: паказваць на карце гарады, у якіх знаходзяцца ўстановы вышэйшай адукацыі (універсітэты, акадэміі, інстытуты);

садзейнічаць прафесійнай арыентацыі навучэнцаў, эканамічнай адукацыі.

Тып урока: камбінаваны.

Формы арганізацыі дзейнасці: франтальная, індывідуальная, групавая.

Метады навучання: наглядны, славесны, рэпрадуктыўны, часткова-пошукавы.

Абсталяванне і матэрыялы: вучэбны дапаможнік, атлас “Геаграфія Беларусі”, карта “Рэспубліка Беларусь. Сфера паслуг”, мультымедыйная прэзентацыя, камп’ютар, буклеты і рэкламныя аб’явы ўстаноў прафесійна-тэхнічнай і сярэдняй спецыяльнай адукацыі.

Ход урока.

**І. Арганізацыйны момант.**

- Добры дзень! Рада вітаць вас на ўроку, на якім мы працягнем знаёміцца са структурай сферы паслуг у Рэспубліцы Беларусь. Запішыце ў сшытку тэму ўрока “Геаграфія навукова-адукацыйных і сацыяльных паслуг”. *(Слайд № 1)*

**ІІ. Вывучэнне новага матэрыялу.**

- Як вы думаеце, якія мэты ставіць перад намі тэма ўрока? *(Вучні вызначаюць мэту ўрока самастойна і параўноўваюць яе з мэтай, вызначанай настаўнікам, слайд № 2.)*

- Пры вывучэнні новага матэрыялу мы будзем з вамі выконваць заданні, якія змешчаны на рабочых лістах *(вучням выдаюцца індывідуальныя рабочыя лісты з заданнямі, якія яны выконваюць па меры засваення матэрыялу).(Дадатак 1)*

**Блок 1. Асаблівасці развіцця і структура**

**навукова-адукацыйных і сацыяльных паслуг**

- Навукова-адукацыйныя і сацыяльныя паслугі з’яўляюцца важнай складовай часткай сацыяльнага комплексу краіны. Назіраецца іх інтэнсіўнае развіццё ва ўмовах пераходу да постындустрыяльнага грамадства.

- Чаму павышаецца роля навукова-адукацыйных і сацыяльных паслуг на этапе пераходу да постындустрыяльнага грамадства? *(Адказы вучняў.)*

- Пазнаёмімся з відамі эканамічнай дзейнасці, якія адносяцца да навукова-адукацыйных і сацыяльных паслуг. *(Слайд № 3, інфаграфіка “Структура навукова-адукацыйных і сацыяльных паслуг”)*:

адукацыя;

навуковая дзейнасць;

ахова здароўя;

культура;

спорт;

турызм.

- Дапоўніце схему ў рабочым лісце відамі эканамічнай дзейнасці, якія адносяцца да навукова-адукацыйных і сацыяльных паслуг.

- Чаму навукова-адукацыйныя і сацыяльныя паслугі саступаюць гандлю і дзелавым паслугам па ўдзельнай вазе ў аб’ёме платных паслуг? *(Адказы вучняў.)*

- На ўроку мы разгледзім такія віды, як адукацыя і навуковая дзейнасць, ахова здароўя, турызм. Калі вас зацікавілі астатнія віды паслуг, іх можна вывучыць самастойна, карыстаючыся сродкамі Internet-рэсурсаў.

**Блок 2. “Адукацыя”.**

- Давайце ўзгадаем:

якія ступені адукацыі вы ўжо прайшлі?

якія ступені плануеце пераадолець?

- Беларусь мае развітую сістэму адукацыі. Узровень пісьменнасці дарослага насельніцтва складае 99,6%, ахоп базавай, агульнай сярэдняй і прафесійнай адукацыяй занятага насельніцтва складае 98%. Сістэма адукацыі ўключае ўстановы, якія дазваляюць рэалізоўваць адукацыйныя праграмы рознага ўзроўню.

- Вызначым асноўныя віды і колькасць устаноў адукацыі ў Беларусі. *(Слайд № 4, інфаграфіка “Сістэма адукацыі”.)*

- Назавіце, якія існуюць віды ўстаноў адукацыі ў Беларусі *(вучні даюць характарыстыку відаў адукацыі – дашкольнай, агульнай сярэдняй, прафесійна-тэхнічнай, сярэдняй спецыяльнай, вышэйшай, называюць склад і колькасць устаноў).*

- Чаму ў сістэме сярэдняй адукацыі павялічваецца колькасць гімназій, ліцэяў? *(Адказы вучняў.)*

- Чаму ўстановы прафесійна-тэхнічнай адукацыі размешчаны па краіне раўнамерна? Якая іх мэта? *(Адказы вучняў.)*

- Прааналізуйце карту атласа (с. 52) і знайдзіце ўстановы сярэдняй спецыяльнай адукацыі. Назавіце прычыны такога размяшчэння. *(Адказы вучняў.)*

- Прааналізуйце карту атласа (с. 52) і растлумачце асаблівасці размяшчэння ўстаноў вышэйшай адукацыі. Абазначце на контурнай карце гарады, у якіх размешчаны ўстановы вышэйшай адукацыі. *(Паказ гарадоў на карце “Сфера паслуг”.)*

- Паведамленне вучня пра сістэму адукацыі ў Нясвіжскім раёне. (Дадатак 2)

- Звярніце ўвагу на тую частку класнай дошкі, на якой размешчаны буклеты, рэкламныя аб’явы ўстаноў прафесійна-тэхнічнай і сярэдняй спецыяльнай адукацыі. Таксама на сайце нашай установы адукацыі вы можаце падрабязна азнаёміцца са спецыяльнасцямі, правіламі прыёму ў навучальныя ўстановы.

**ФІЗКУЛЬТМІНУТКА**

- З адукацыяй цесна звязаны навуковыя даследаванні і інавацыі. Навуковымі даследаваннямі займаюцца больш за 26 тыс. чалавек з 440 арганізацый. Найбуйнейшым цэнтрам навуковых лдаследаванняў у краіне з’яўляецца Нацыянальная акадэмія навук Беларусі. Доля навукаёмістых галін эканомікі ў ВУП павышаецца і складае 36%.

**Блок 3. “Ахова здароўя”, “Турызм”.**

- А цяпер давайце папрацуем з тэкстам вучэбнага дапаможніка і картамі атласа, вывучым асаблівасці развіцця і размяшчэння відаў эканамічнай дзейнасці “Ахова здароўя”, “Турызм”. (*Работа выконваецца ў групах.)*

1 група – вызначэнне асаблівасцей развіцця і размяшчэння ўстаноў аховы здароўя.

2 група – вызначэнне асаблівасцей развіцця турызму ў Рэспубліцы Беларусь.

**-** На якія групы падзяляюцца ўстановы аховы здароўя? *(Адказы вучняў, слайд № 5, інфаграфіка “Ахова здароўя”.)*

- Растлумачце, якім чынам установы аховы здароўя ўдзельнічаюць у павышэнні якасці жыцця жыхароў Беларусі. *(Адказы вучняў.)*

- На якія віды падзяляецца турызм? *(Адказы вучняў.)*

- З якой мэтай у Беларусі праведзена турысцка-рэкрэацыйнае раяніраванне? Колькі вылучана турысцкіх раёнаў і мікрараёнаў?

- Якія аб’екты ў Нясвіжскім раёне вы прапанавалі б для наведвання турыстамі? *(Адказы вучняў.)*

**ІІІ. Замацаванне і абагульненне.**

- На якія групы падзяляюцца ўстановы адукацыі? Назавіце іх, выкарыстоўваючы воблака слоў. *(Слайд № 6)*

- Выканайце заданне 3 у рабочых лістах.

- На якія групы падзяляюцца ўстановы аховы здароўя?

- Чаму турызм з’яўляецца перспектыўным відам эканамічнай дзейнасці?

- Абагульнім і запомнім: *(Слайд № 7)*

1. Адукацыя і ахова здароўя з’яўляюцца вядучымі відамі эканамічнай дзейнасці навукова-адукацыйных і сацыяльных паслуг і маюць сетку ўстаноў, распаўсюджаных па ўсёй краіне.

2. Большасць устаноў навукі, культуры, спецыялізаваныя медыцынскія цэнтры размешчаны ў буйных гарадах.

**ІV. Падвядзенне вынікаў урока і ацэньванне работы вучняў.**

**V. Рэфлексійны этап.**

*Рэфлексія дзейнасці.*

Прадоўжы фразу:

Сёння на ўроку я навучыўся (навучылася)…

Мне было цікава…

Я зразумеў, што…

Больш за ўсё мне спадабалася…

Урок прымусіў мяне задумацца…

Сваёй працай я задаволены (не зусім, не задаволены), таму што…

**VІ. Інфармацыя аб дамашнім заданні.**

Калі ўсё зразумела па тэме ўрока, прачытаць § 41.

Тым вучням, якім вывучаная тэма падалася складанай, прачытаць § 41 і выканаць заданні на с.204.

Дадатак 1

РАБОЧЫ ЛІСТ

1. Тэма ўрока:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Дапоўніце схему.

Навукова-адукацыйныя і сацыяльныя паслугі

3. Дапоўніце сказы.

1). Дзіцячыя сады, яслі, дашкольныя цэнтры – гэта ўстановы \_\_\_\_\_\_\_\_\_\_\_\_\_\_\_\_\_\_\_\_\_\_\_ адукацыі.

2). Да ўстаноў агульнай сярэдняй адукацыі адносяцца школы, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, навучальна-педагагічныя комплексы.

3). Больш за ўсё ўстаноў сярэдняй спецыяльнай адукацыі знаходзіцца ў горадзе \_\_\_\_\_\_\_\_\_\_\_\_\_\_\_\_\_\_\_.

4). Бліжэйшыя да нас установы прафесійна-тэхнічнай адукацыі знаходзяцца ў гарадах \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5). Нясвіжскі дзяржаўны каледж імя Якуба Коласа – гэта ўстанова \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_адукацыі.

4. Работа ў групе.

1 група – вызначэнне асаблівасцей развіцця і размяшчэння ўстаноў аховы здароўя.

2 група – вызначэнне асаблівасцей развіцця турызму ў Рэспубліцы Беларусь.

5. Абазначце на контурнай карце гарады, у якіх знаходзяцца ўстановы вышэйшай адукацыі.



Дадатак 2

**Система образования Несвижского района**

На территории Несвижского района находятся 13 учреждений дошкольного образования (в том числе дошкольный центр развития ребенка), 19 учреждений общего среднего образования (из них 1 гимназия, 10 учебно-педагогических комплексов детских садов – средних школ), 1 вспомогательная школа-интернат в г.п. Городея.

Учреждения дошкольного образования посещают 1555 детей.  Охват детей дошкольным образованием от 3 до 6 лет составляет 97 %.

В учреждениях общего среднего образования обучается 4505 учащихся.

Также в г. Несвиже функционирует учреждение среднего специального образования – Несвижский государственный колледж имени Якуба Коласа, который готовит кадры по специальностям: дошкольное образование, иностранный язык, дизайн, физическая культура, начальное образование.